Moje Đakovo

Online radionica Breathwork Detox terapijskog disanja
2025-02-20 18:30 - 20:30, 2025-03-06 18:30 - 20:30 (Europe/Zagreb) | Hrvatska
Osvijesti svoj dah i poslušaj ga!
Iskorakni prema iscjeljenju!
Generiraj bistrinu prvog koraka!
Pročisti svoje tijelo!
Otvori se novim pustolovinama!
Sve o Breathwork Detox terapijskom disanju saznajte ovdje.
Cijena radionice iznosi 30 eura.
Prijave pozivom na +385 98 9779 640, slanjem poruke na icatic@breathworkdetox.com ili javljanjem porukom na Instagram stranici Inhaling Healing.

31. Proljetni sajam i 25. Obrtnički sajam
2025-02-21 10:00 - 19:00, 2025-02-22 10:00 - 19:00, 2025-02-23 10:00 - 19:00 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
Više informacija možete pronaći ovdje.
Medijski pokrovitelj događaja je portal Moje Đakovo.
Foto: Osječko-baranjska županija

31. Đakovački bušari
2025-02-22 | Đakovo, Đakovo, Đakovo, Hrvatska, 31400, Croatia (Local Name: Hrvatska)
S posebnim zadovoljstvom najavljujemo pokladnu manifestaciju 31. „ĐAKOVAČKI BUŠARI“ koja će se održati 22. i 23. veljače 2025. godine.
I ove godine organizatori „ĐAKOVAČKIH BUŠARA“ su Grad Đakovo i Turistička zajednica grada Đakova.
Đakovački bušari će po 31. puta oživjeti pokladne običaje, pjesmu, ples i ludost kroz ulice našega grada, a mi Vas kao organizator pozivamo da budete dio bušarske povorke i pokladnog veselja najveće pokladne manifestacije istočne Hrvatske.
Sama manifestacija sastoji se od „Bušarenja“ – šetnje đakovačkim korzom uz prezentaciju i prodaju tradicionalnih i autohtonih proizvoda, uličnih zabavljača: slikara, žonglera, štulera, klauna (u dopodnevnim satima) te centralnog događaja: Đakovačkih bušara – Pokladne povorke (u popodnevnim satima) – 22. veljače 2024.
Već tradicionalno, dan poslije velike bušarske povorke, odnosno 23. veljače 2025., planirano je održavanje pokladnog jahanja u prigradskom naselju grada Đakova. Običaja koji je karakterističan za Slavoniju, Baranju i Srijem. Jašući kroz selo, jahači se zaustavljaju kod pojedinih obitelji (postaja) koje ih časte slavonskim jelima i pićima, a jahači im se odužuju pjesmom.
Đakovački bušari su mjesto susreta prošlosti, sadašnjosti i budućnosti; kulture, različitosti i identiteta. Mjesto susreta običaja, života i razlika određenih dijelova Đakovštine i cijele Republike Hrvatske i inozemstva jer u pokladnoj povorci 31. Đakovačkih bušara očekuju se skupine iz cijele Republike Hrvatske, a sama manifestacija ima i međunarodni karakter uz neizostavne Mohačke buše iz Mađarske te goste iz Slovenije.
Program:
9:00 – 17:00 – BUŠARENJE
Prezentacija i prodaja tradicionalnih i autohtonih proizvoda, ulični zabavljači: slikar, žongler, štuler, klaun, mini biker, pantomimičar, facepainting, vinski kutak
Lokacija: Ulica pape Ivana Pavla II. (Korzo)
10:00 – 12:00 – MASKIRAONICA – RADIONICE ZA DJECU
Izrada maski za lice i bučnih rekvizita
Lokacija: Gradska knjižnica i čitaonica Đakovo
15:00 – POKLADNA POVORKA ULICAMA GRADA
Splitska ulica – Trg Josipa Jurja Strossmayera – Ulica pape Ivana Pavla II. – Trg dr. Franje Tuđmana – Ulica pape Ivana Pavla II. – Dvorište kuće Reichsmann
Ceremonijal primopredaje ključeva Grada Đakova ispred zgrade Gradske uprave
17:00 – dodjela nagrada i glazbeni program: ZLATKO PEJAKOVIĆ
Lokacija: Dvorište kuće Reichsmann
Foto: Turistička zajednica Grada Đakova

Ajmo u Galeriju - Gužva u 16-ercu
2025-02-22 21:00 - 23:00 | Galerija Raa, Ul. bana Josipa Jelačića 10, Đakovo, Hrvatska, 31400, Croatia (Local Name: Hrvatska)
AJMO!’ je pilot projekt, rezultat višemjesečne suradnje i planiranja Ureda za izvoz glazbe Hrvatska s Ministarstvom kulture i medija RH koje i financira natječaj. Cilj projekta je poticanje koncertne aktivnosti u manjim sredinama i podrška domaćim glazbenicima i organizatorima u njihovom radu.
Đakovačka verzija projekta “AJMO!” vodi vas u prostor Galerije RAA! Kultno mjesto ponovno će oživjeti, a koncerte vam donose Udruga A.R.L.A. i M.art – obrt za usluge u kulturi i obrazovanju uz potporu Ureda za izvoz glazbe Hrvatska, Ministarstva kulture i medija RH, Grada Đakova i tvrtke DPS International.
AJMO u galeriju! na Gužvu i Tarzane!
Ulaznice u prodaji od 1.1.2025.
Ulaznice možete pronaći ovdje.

31. Đakovački bušari - pokladno jahanje u Širokom Polju
2025-02-23 11:00 - 13:00 | Široko Polje, Široko Polje, Široko Polje, Hrvatska, 314000, Croatia (Local Name: Hrvatska)
Već tradicionalno, dan poslije velike bušarske povorke, odnosno 23. veljače 2025., planirano je održavanje pokladnog jahanja u prigradskom naselju grada Đakova. Običaja koji je karakterističan za Slavoniju, Baranju i Srijem. Jašući kroz selo, jahači se zaustavljaju kod pojedinih obitelji (postaja) koje ih časte slavonskim jelima i pićima, a jahači im se odužuju pjesmom.
Ovogodišnje pokladno jahanje održat će se u Širokom Polju, a domaćin je Konjogojska udruga Široko Polje.

Foto: Turistička zajednica Grada Đakova

Predstavljanje knjige pjesama “Boje riječi”
2025-02-25 12:00 - 13:00 | Spomen-muzej biskupa Josipa Jurja Strossmayera, Spomen-muzej biskupa Josipa Jurja Strossmayera, Đakovo, Hrvatska, 31000, Croatia (Local Name: Hrvatska)
Društvo hrvatskih književnika – Ogranak slavonsko-baranjsko-srijemski i Spomen-muzej biskupa J. J. Strossmayera sa zadovoljstvom Vas pozivaju na predstavljanje knjige pjesama “Boje riječi” autora Milana Bešlića.
Pozdravne riječi:
• Mons. dr. sc. Đuro Hranić, đakovačko-osječki nadbiskup
• Marin Mandarić, gradonačelnik Grada Đakova
U programu sudjeluju:
• dr. sc. Mirko Ćurić, urednik
• akademik Stjepan Damjanović
• mr. sc. Božidar Petrač
• Milan Bešlić, autor

Predstavljanje knjige "Ironwoman: Moja priča"
2025-02-26 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Ništa nije nemoguće onome tko ima volju pobijediti samoga sebe, dokazuje Đurđica Orepić, najbolja svjetska Ironwoman u svojoj dobnoj skupini. U memoarskoj prozi “Ironwoman: Moja priča” nadahnuto ispisuje svoje nevjerojatno iskustvo, ne
štedeći ni srce ni smisao za humor.
Ironwoman knjiga je o ženi koja je, životu u inat i životu za ljubav, odlučila da neće više samo “hodati”, nego će trčati, plivati i pedalirati stotinama kilometara – ona će se natjecati u triatlonu.
Jer život se živi, a ne preživljava.

Predavanje "Pokreni tijelo, osnaži um"
2025-02-28 18:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Predavanje će održati Ema Magdalena Jukuć, univ.bacc.psych.
Tjelovježba nije samo put do boljeg fizičkog zdravlja – ona je snažan saveznik i mentalnog blagostanja. Redovita fizička aktivnost potiče lučenje hormona sreće, smanjuje strs i pomaže u očuvanju emocionalne ravnoteže.
Mentalno zdravlje odražava našu sposobnost nošenja sa životnim izazovima, a briga o njemu počinje usvajanjem zdravih navika. Tjelovježba, zajedno s brigom o odmoru, prehrani i emocionalnoj stabilnosti, ključna je za mentalnu higijenu i opću dobrobit.

Dan za mentalno zdravlje: Što uvijek koristi?
2025-03-04 18:00 - 19:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Brzi način života i izloženost velikoj količini informacija u današnje vrijeme doprinosi
pojačanom doživljaju stresa i preopterećenosti kod brojnih ljudi.
Učenje učinkovitih strategija nošenja sa stresom ključno je za održavanje mentalnog zdravlja.
Kao što odvijač može služiti za različite popravke tako postoje i terapijski principi koji mogu biti korisni u suočavanju s različitim životnim izazovima.
Vještine koje nam pomažu umiriti se, povećati si motivaciju kada smo bezvoljni ili one korisne u rješavanju problema, mogu poboljšati emocionalno zdravlje i dobrobit bez obzira na konkretnu vrstu poteškoća s kojima se suočavamo. Na predavanju ćete imati priliku upoznati se s ovim vještinama i tako obogatiti svoju „kutijicu s alatima“ za jačanje vaše emocionalne otpornosti!

Pepelnica u đakovačkoj katedrali
2025-03-05 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Na Pepelnicu, u srijedu, 5. ožujka večernje misno slavlje s početkom u 18:30 sati u đakovačkoj katedrali predvodit će đakovačko-osječki pomoćni biskup Ivan Ćurić. Misna slavlja toga dana u katedrali su još u 7:30 i 9:00 sati.
Foto: Moje Đakovo

Prvi korizmeni petak u đakovačkoj katedrali
2025-03-07 18:00 - 20:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Prvi, od šest, korizmeni petak jubilejske 2025. godine u đakovačkoj katedrali koji organizira Župa Svih svetih je 7. ožujka. Program će započeti križnim putem u 18:00 sati, a nastaviti se misnim slavljem s homilijom i zajedničkom molitvom jubilejskoga oprosta. Misu predvodi vlč. dr. Ian Benaković, profesor biblijskih znanosti na KBF-u u Đakovu.
Foto: Moje Đakovo

Sastanak za žene “Snaga svjedočanstva”
2025-03-08 14:00 - 21:00 | Evanđeoska pentekostna crkva “Radosna vijest”, Ul. Matije Gupca 46, Đakovo, Hrvatska, 31400, Croatia (Local Name: Hrvatska)
Tko: Žene iz regije i govornica iz Irske Aziza Decook
Vrijeme i mjesto: 8. 3. 2025. od 14:00 – 21:00 u EPC “Radosna vijest” Đakovu (M. Gupca 46).
Kotizacija je 12 eura, jer se planira i zajednička večera.
Više informacija i prijave do 6. 3. 2025. na: dtkolarik@hotmail.com ili 098/529-216 Tijana Kolarik
Foto: ilustracija/Freepik

Treća nogometna liga Istok: Đakovo Croatia - Radnički (Dalj)
2025-03-08 15:30 - 17:30 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
U predstojećem 17. kolu 3. NL Istok na Pazarištu nas očekuje dvoboj između lidera prvenstva HNK Đakovo Croatije i četvrtoplasiranog Radničkog iz Dalja.
“Prva lasta ne čini proljeće.” Stara je to izreka koja se često pokaže točnom, a time se vode i u svlačionici đakovačkog trećeligaša. Đakovčani, naime, nisu otvorili proljetni dio sezone prema svojim očekivanjima budući da su u Cerni naletjeli na tvrd orah i sasvim zasluženo doživjeli poraz od tamošnjeg Tomislava rezultatom 2-0. Zahvaljujući rezultatima najbližih pratitelja na prvenstvenoj ljestvici, Gavranova momčad i dalje gleda s vrha piramide pa poraz u Cerni u konačnici i nije ispao preveliki gubitak.
Upravo loše izdanje na otvaranju proljeća dodatni je motiv za Đakovo Croatiju. Stoga momčad s Pazarišta želi u subotu prikazati bolju igru i ostvariti pobjedu kako bi se pred domaćom publikom dokazalo da prikazano u Cerni nije pravilo već izuzetak, a ujedno i zadržalo vodeće mjesto na ljestvici.
Međutim, taj zadatak neće biti nimalo lak. Radnički iz Dalja, iako je u prošlom kolu protiv Valpovke osvojio samo bod, ovosezonskim nastupima pokazao je da je izrazito kvalitetan i neugodan protivnik. Gosti koje vodi trener Igor Toth zasigurno neće doputovati u Đakovo s bijelom zastavom, već će svim snagama težiti iznenađenju i bodovima koji bi ih još više približili vrhu tablice.
Iz kluba pozivaju sve navijače i simpatizere Crvenoplavih, kao i sve ljubitelje nogometa u Đakovu i Đakovštini, da u subotu, 8. ožujka 2025. godine, dođu na Pazarište kako bi podržali svoj tim.

Dan žena u Jošava bistro & caffe
2025-03-08 20:00 - 23:30 | Jošava bistro & caffe, Bistro - caffe bar Jošava, Đakovo, Hrvatska, 31000, Croatia (Local Name: Hrvatska)
Na predivnoj lokaciji uz obalu jezera Jošava smjestio se Jošava bistro & caffe, mjesto gdje se spajaju vrhunska gastronomija, prirodna ljepota i ugodna atmosfera. Ovaj omiljeni kutak mnogih posjetitelja priprema posebnu ponudu povodom Dana žena, obećavajući nezaboravno iskustvo u opuštajućem i elegantnom ambijentu.
Dan žena idealna je prilika da sebe i drage žene u svom životu počastite večeri ispunjenoj izvrsnim okusima i glazbom. Jošava bistro & caffe za ovu prigodu nudi dva pomno osmišljena menija koji će zadovoljiti i najistančanija nepca.
Jelovnik za Dan žena
Menu 1 – 20 €

Predjelo: Domaći namaz sa brusketima (humus, čvarci, sir)
Glavno jelo: Pileće rolnice punjene špinat/sir, pire krumpir, povrće sa žara
Desert: Slatko iznenađenje

Menu 2 – 21 €

Predjelo: Hrskavi čips od šarana
Glavno jelo: File smuđa u umaku od kopra, krumpir salata i sotirane mahune sa žara
Desert: Slatko iznenađenje

Goste će tijekom večeri zabavljati Acoustic duo Gabrijela i Stjepan, stvarajući toplu i intimnu atmosferu uz predivan pogled na jezero.
Kako biste prisustvovali večeri potrebno je rezervirati svoja mjesta, a sve podatke za rezervaciju pronađite ovdje.

Turnir: Jiu Jitsu @ the Factory - Gi & No-Gi Kumite
2025-03-09 | Nastavno-športska dvorana Đakovo, Sportska Dvorana, Đakovo, Hrvatska, 31400, Croatia (Local Name: Hrvatska)
Jiu Jitsu klub Factory Đakovo s ponosom najavljuje povratak jednog od najbolje organiziranih turnira u kalendaru HJJS-a: “Jiu Jitsu @ the Factory – Gi & No-Gi Kumite”.
Na ovom spektakularnom događaju ponovno će se okupiti natjecatelji svih uzrasta – od U8 pa sve do veterana, u obje jiu-jitsu discipline: Gi i No-Gi.
Očekuju vas uzbudljive borbe i sjajan sportski duh!
Više informacija potražite na njihovoj Facebook stranici.
Foto: Ju Jitsu klub Factory

Korizmena obnova prezbiterija Đakovačko-osječke nadbiskupije
2025-03-10 09:30 - 17:00 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Prvi korizmeni ponedjeljak, 10. ožujka u Đakovu će se održati korizmena duhovna obnova za sve svećenike i redovnike u Đakovačko-osječkoj nadbiskupiji koju predvodi dr. Zdenko Ilić, sudski vikar. Obnova započinje u 9.30 sati u Metodovoj dvorani Kuće susreta.
Foto: Moje Đakovo

Online predstavljanje EU natječaja „Inovacije novoosnovanih MSP-ova“
2025-03-11 15:00 - 16:00 | Hrvatska
Sve informacije o predstavljanju možete vidjeti ovdje.
Foto: ilustracija/Pixabay

Dan za mentalno zdravlje: "Jezik emocija"
2025-03-11 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
“Na ovo predavanje potaknulo me čitanje knjige “Kada tijelo kaže ne”, u kojoj se dr. Gabor Mate osvrnuo na neraskidivu vezu uma i tijela te ulogu emocija u nastanku bolesti i održavanju zdravlja. Zbog važnosti ove teme i uloge emocija u roditeljstvu, odlučila sam održati predavanje za sve one koji želite naučiti više o emocionalnoj kompetentnosti i ulozi emocija u razvoju djeteta. Na predavanju ću govoriti o povezanosti našeg uma (psihe) i tijela, o tome što je jezik emocija, emocionalnoj kompetentnosti i njezinom utjecaju na suočavanje sa stresom u odrasloj dobi, o povezanosti zdravlja i emocija te važnosti razvoja emocionalne kompetentnosti kod djeteta i ulozi roditelja u tome.”
Barbara Markovac, mag. psych.

Međuškolski kviz u poznavanju hrvatskoga jezika - Volim hrvatski
2025-03-13 11:00 - 13:00 | Osnovna škola Josipa Antuna Ćolnića, Osnovna škola Josipa Antuna Ćolnića, Đakovo, Hrvatska, 31400, Croatia (Local Name: Hrvatska)
U povodu obilježavanja Dana hrvatskoga jezika učitelji hrvatskoga jezika OŠ Josipa Antuna Ćolnića organiziraju međuškolski kviz u poznavanju hrvatskoga jezika.
Na kvizu će, uz domaće učenike, sudjelovati učenici OŠ “Vladimir Nazor” Đakovo i OŠ “Ivan Goran Kovačić” Đakovo sa svojim učiteljicama Marijom Biuk, Jasminom Munćan, Mirom Racić i Majom Vukom.
Cilj je kviza jačanje suradnje među školama i podizanje svijesti o važnosti učenja i njegovanja materinskoga jezika.
Vođenje će kviza uveličati bivši učenici ovih triju škola, današnji gimnazijalci, (India Funarić, Mirta Čota, Petar Vidović, Domagoj Petz i Ivan Bilać) koji su prošle godine osvojili Nacionalnu kviz ligu.

Proljetni sajam Osnovne škole Josipa Antuna Ćolnića
2025-03-13 16:30 - 19:00 | Osnovna škola Josipa Antuna Ćolnića, Osnovna škola Josipa Antuna Ćolnića, Đakovo, Hrvatska, 31400, Croatia (Local Name: Hrvatska)
Sajam je zamišljen kao susret učenika, roditelja i djelatnika škole.
U neformalnom druženju predstavit će se rezultati rada izvannastavnih aktivnosti.
Prihod sa sajma bit će usmjeren za potrebe razrednih odjela.
Foto: Osnovna škola Josipa Antuna Ćolnića

Sajam ljepote i zdravlja
2025-03-14 10:00 - 19:00, 2025-03-15 10:00 - 19:00, 2025-03-16 10:00 - 19:00 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
Više informacija o događaju saznajte ovdje.
Foto: Osijek.in

Drugi korizmeni petak u đakovačkoj katedrali
2025-03-14 18:00 - 20:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Drugi korizmeni petak jubilejske 2025. godine u đakovačkoj katedrali koji organizira Župa Svih svetih je 14. ožujka. Program će započeti križnim putem u 18:00 sati, a nastaviti se misnim slavljem s homilijom i zajedničkom molitvom jubilejskoga oprosta. Misu predvodi preč. dr. Zdenko Ilić, sudski vikar i profesor kanonskoga prava na KBF-u u Đakovu.
Foto: Moje Đakovo

Misijski seminar
2025-03-15 09:00 - 12:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Seminar za animatore i suradnike župnih misijskih skupina u župama Đakovačko-osječke nadbiskupije održat će se u Strossmayerovoj dvorani na Katoličkom bogoslovnom fakultetu u Đakovu u subotu, 15. ožujka 2025. s početkom u 9 sati. Tema susreta bit će organizacija ljetnog susreta misionara u Đakovačko-osječkoj nadbiskupiji.
Foto: KBF

Seminar za župne glazbene suradnike
2025-03-15 09:00 - 12:30 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Seminar za župne glazbene suradnike održat će se u subotu, 15. ožujka u dvorani Biskupa Antuna Mandića u Središnjoj nadbiskupijskoj i fakultetskoj knjižnici u Đakovu (ulica P. Preradovića 17). s početkom u 9 sati.
Na kraju seminara bit će uručene Potvrdnice polaznicima Nadbiskupijske glazbene škole o završenoj formaciji.
Foto: KBF

U kinu - 15. ožujka 2025.
2025-03-15 20:00 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Izvorno ime: Thelma & Louise
Redatelj: Ridley Scott
Uloge: Geena Davis, Susan Sarandon, Harvey Keitel, Michael Madsen, Brad Pitt
Žanr: avantura, triler, kriminalistički
Trajanje: 130 minuta
Godina: 1991.
Država: SAD, Ujedinjeno Kraljevstvo, Francuska

15. 3. 2025., subota, 20:00
Netko im je rekao da bi trebale pronaći život. Thelma i Louise to su i učinile, u nezaboravnom filmu Ridleya Scotta. Louise (Susan Sarandon) je konobarica u restoranu brze hrane, koja se nikako ne može pomiriti sa činjenicom kako je njezin dečko, glazbenik, stalno na putu. Thelma (Geena Davis) je kućanica oženjena za Darryla (Christopher McDonald), koji od nje traži da bude tiha, kako bi on bez ometanja mogao pratiti utakmice na televiziji. Jednoga dana, njih dvije zajednički shvaćaju kako im je dosta svakodnevnog života u kojemu moraju biti tihe i poslušne, te se odluče zaputiti na cestovni put automobilom. Njihovo putovanje, međutim, ne započinje onako kako su one očekivale.

Lokacija: dvorana DVD-a Đakovo (Splitska ul. 21)
Cijena ulaznice: 2 EUR
Prodaja ulaznica:
PON-PET (10-15h) – prostor Šahovskog kluba, Ljudevita Gaja 31A
NA DAN ODRŽAVANJA (18-20h) – DVD Đakovo, Splitska 21
